b'\n_START_ARTICLE_\nSrh (mladinski roman)\n_START_SECTION_\nVsebina\n_START_PARAGRAPH_\nZgodbo pripovedujeta 17-letna Grace in 18-letni Sam. Dogaja se v sodobnem \xc4\x8dasu, ko mladi uporabljajo mobilne telefone, se obla\xc4\x8dijo v jeans in puloverje in se (vsaj v ZDA) vozijo v srednjo \xc5\xa1olo s svojimi avtomobili ali rumenimi \xc5\xa1olskimi avtobusi. Zgodba se odvija v majhnem (izmi\xc5\xa1ljenem) kraju Mercy Falls. Gracein dom pa stoji ob robu velikega gozda, v katerem \xc5\xbeivijo volkovi. Sama so volkovi pridobili, ko so ga kot otroka obgrizli. Po nenavadnem spletu naklju\xc4\x8dij pa se Grace, \xc4\x8deprav so jo volkovi obgrizli, ne spreminja v volkuljo. Ko Sama obstrelijo lovci, se spremeni v \xc4\x8dloveka. Grace mu pomaga pri zdravljenju in takrat se zbli\xc5\xbeata. Sledimo ljubezenski zgodbi med njima. Spoznamo posebne lastnosti ljudi, ki se spreminjajo v volkove, mnoge od njih pa ima tudi Grace. Pomembno vlogo v zgodbi imajo tudi Graceini star\xc5\xa1i in Samov vol\xc4\x8dji trop oz. dru\xc5\xbeina. Ko se v volkove za\xc4\x8dnejo spreminjati Graceini so\xc5\xa1olci, jih s Samom sku\xc5\xa1ata re\xc5\xa1iti, a sta le delno uspe\xc5\xa1na. Na koncu zmagajo prijateljstvo, ljubezen in prijaznost.\n_START_SECTION_\nTrilogija\n_START_PARAGRAPH_\nTrilogija Volkovi iz Mercy Fallsa obsega v izvirniku tri dele. V Sloveniji sta do septembra 2011 prevedena dva dela, Srh in Nemir.'